kardosdrur/scandi-wiki huggingface dataset:
Taylor Hackford

Taylor Edwin Hackford (født 31. december 1944 i Santa Barbara, Californien, USA) er en amerikansk filminstruktør. 

Han begyndte som fjernsynsdokumentarist, og vandt en Oscar-pris for kortfilmen Teenage Father (1978). Han spillefilmdebuterede i 1980, og fik et stort gennembrud med An Officer and a Gentleman (Officer og gentleman, 1982) med Debra Winger og Richard Gere. Dokumentarfilmen Hail! Hail! Rock 'n' Roll (1987), som handler om rocklegenden Chuck Berry, blev godt modtaget. Han har siden bl.a. lavet Bound by Honor (Blodets brødre, 1993) med handling til voldelige bandemiljøer, Stephen King-filmatiseringen Dolores Claiborne (1995), og den Oscar-belønnede Ray (2004) om sangeren og pianisten Ray Charles.

Hackford er gift med skuespillerinden Helen Mirren.

Eksterne henvisninger 

 

Filmproducere fra USA
Manuskriptforfattere fra USA
Filminstruktører fra USA
Personer fra Californien
Matt Dillon

Matthew Raymond "Matt" Dillon (født 18. februar 1964 i New Rochelle, New York, USA) er en amerikansk skuespiller. Han blev Oscar-nomineret for sin rolle som "Sgt. Jack Ryan" i Crash. Dillon er bedst kendt for at have portrætteret "Dally Winston" i Francis Ford Coppola-filmen The Outsiders (Outsideren, 1983). Dillon har siden spillet hovedroller i Gus Van Sants Drugstore Cowboy (1989) og To Die For (1995), og i Harald Zwarts One Night at McCool's (2001).

Filmografi 
 The House That Jack Built (2018)

Eksterne henvisninger 

 

Skuespillere fra New York
Børneskuespillere fra USA
Filmskuespillere fra USA
Tv-skuespillere fra USA
Filminstruktører fra USA
Rostjeneste

Rostjeneste (fra tysk Rossdienst, "hesttjeneste") er den tjeneste til hest i fuld rustning, der var adelens hovedpligt i Danmark til statsforandringen 1660, starten på enevælden.

Ordet rostjeneste fremkommer først sidst i 1500-tallet. Tidligere talte man om adelens pligt til at holde "rustning", og selv om adelsmanden som regel kæmpede til hest, var det egentlige grundlag for hans privilegerede stilling dog, at han personligt og i fuld rustning vovede livet for fædrelandet.

Norge
I Norge blev ikke alene adelen, men også gejstligheden og de mest velhavende odelsbønder flere gange takseret for rostjeneste. Lensherrerne på Akershus og Bohus var forpligtet til at stille et bestemt antal "gerust heste" også i fredstid, men for øvrigt var de tjenestpligtige aldrig personlig opbudt. Pligten blev nemlig omsat i en afgift i penge, og for disse hvervede man fremmede ryttere.

Eksterne henvisninger 
 "Rostjeneste — Rustning" , artikel af Kristian Erslev: Historisk Tidsskrift, Bind 7. række, 2 (1899 – 1900) 1, side 393 
 Hjemmeside med forskellige relevante udtryk (under bogstav "r")
 Opslag i ODS, Ordbog over det danske sprog

Noter

Kilder 
  bind 20, side 430 af rigsarkivar Kristian Erslev og den norske jurist Kristian Østberg (1867-1942)
 Litteratur anvendt af Kristian Erslev i Salmonsen:
 Historisk Tidsskrift, Bind 7. række, 2 (1899 – 1900) 1, side 393 (Online  hos Tidsskrift.dk)

Historie
KingsAge

KingsAge er et gratis webbrowserbaseret MMORPG, udviklet af Gameforge AG. Spillets foregår i et middelalderligt miljø og formålet er at ekspandere sit territorie, øge sin formue og således blive den største konge.

Referencer

Eksterne henvisninger 
 KingsAge

 

MMORPG
Pif

Pif var et tegneserieblad, der udkom månedligt i 1973-1974 som dansk udgave af det franske blad Pif Gadget.

Bladet indeholdt blandede serier såsom Rahan, om en opfindsom, heroisk stenaldermand, og med hvert nummer var vedlagt "Månedens Piffert", som typisk var et stykke legetøj eller fx en pose med sea-monkeys.

Tegneserieblade
Tidsskrifter fra Danmark
Richard H. Price

Richard H. Price (født 1. marts 1943 i New York, USA) er en førende amerikansk fysiker, som er mest kendt for sit arbejde inden for generel  relativitetsteori. Han blev student fra Stuyvesant High School i 1960 og fortsatte med et tage en dobbelt akademisk grad i fysik og ingeniørfag ved Cornell University. Han tog sin doktorgrad i 1971 ved Caltech University under vejledning af Kip Thorne. Han har tilbragt størstedelen af sin karriere ved University of Utah, men arbejder fra 2004 ved Center for Gravitational Wave Astronomy ved University of Texas i  Brownsville. 

Price er sandsynligvis mest kendt for det resultat i 1972, som nu kendes som "Prices teorem". I uformel formulering udtrykkes teoremet således: inhomogeniteter i rumtidens geometri uden for et sort hul vil forsvinde ved stråling. (Fordi sådanne inhomogeniteter kan kvantificeres som ikke-nul multipol-momenter af højere grad). Prices teorem forklarer, hvordan teoremet om, at Sorte huller har ingen hår, bliver håndhævet. Price foretog også grundlæggende numeriske simulationer, som beskrev et præcist scenarie for udsendelse af gravitationsstråling ved sammensmeltning af to kompakte objekter (som f.eks. to sorte huller). Disse simulationer har  været en betydelig drivkraft for udviklingen af gravitationsbølge-detektorer som LIGO.

Price er medforfatter til tre kendte bøger om emnet generel relativitet.

Kilder

Eksterne henvisninger 
 Prices hjemmeside ved University of Texas 
 Prices teorem fra Eric Weissteins World of Physics
 Prices teorem ved University of Illinois, Chicago Circle 

Fysikere fra USA
Personer fra New York
Roger Donaldson

Roger Donaldson (født 15. november 1945 i Ballarat, Australien) er en australskfødt newzealandsk filminstruktør, virksom i USA. 

Han spillefilmdebuterede i 1977 efter at have lavet flere kortfilm og fik succes med Smash Palace (1981) og etablerede sig i Hollywood efter at have lavet nyindspilningen The Bounty (Mytteriet på Bounty, 1984), om det berømte mytteri. Donaldson fik biografsucces med thrilleren No Way Out (Ingen vej tilbage, 1987) med Kevin Costner og melodramaet Cocktail (1988) med Tom Cruise. Han har siden lavet kriminalfilmen White Sands (Farligt alibi, 1992) og det politiske drama Thirteen Days (Tretten dage, 2000) om Cubakrisen.

Filmografi 
 Sleeping Dogs (1977)
 Nutcase (1980)
 Smash Palace (1981)
 Mytteriet på Bounty (1984)
 Marie (1985)
 Ingen vej tilbage (1987)
 Cocktail (1988)
 Cadillac Man (1990)
 Farligt alibi (1992)
 The Getaway (1994)
 Species (1995)
 Dante's Peak (1997)
 Thirteen Days (2000)
 The Recruit (2003)
 Mit livs rejse (2005)
 The Bank Job (2010)
 Seeking Justice (2011)
 The November Man (2014)

Eksterne henvisninger 
 

Filminstruktører fra New Zealand
Filminstruktører fra Australien
Karim Ziani

Karim Ziani (arabisk: كريم زياني) (født 17. august 1982 i Sèvres, Hauts-de-Seine, Frankrig) er en algerisk fodboldspiller, der spiller for Orléans i Frankrig og på det algeriske landshold. Han kan spille forskellige positioner, men spiller mest på midtbanen. 

Ziani er søn af en fransk mor og en algerisk far fra Kabylien i Algeriet. Han fik sin debut for det algeriske landshold i 2003. Han spillede med holdet til Africa Cup of Nations i 2004, hvor holdet blev toer i sin gruppe efter første runde, inden det blev besejret af Marokko i kvartfinalen. Han blev også valgt som den bedste spiller på sin position i samme turnering. Karim Ziani scorede sit første mål for Algeriet mod Gambia på straffespark i en kvalifikationskamp til Afica Cup of Nations 2008, en kamp som Algeriet vandt 1-0. 

Zianis klubkarriere begyndte i juniorrækkerne på RC Paris, hvor han blev spottet af spejdere fra Troyes AC. I sommeren 2006 underskrev han en tre-årig kontrakt med FC Sochaux. Den følgende sommer oplevede Ziani stigende opmærksomhed fra andre franske klubber, herunder Olympique de Marseille. Den 29. juni 2007 skiftede han til Marseille for en transfersum på 11 millioner dollars. Han scorede sit første mål i Marseille i en kamp mod Valenciennes FC. Den 7. juli 2009 underskrev Ziani en fire-årig kontrakt med Bundesliga-mestre Wolfsburg for en transfersum på € 7 mio.

Referencer

Eksterne henvisninger  
 

Fodboldspillere fra Algeriet
Deltagere ved verdensmesterskabet i fodbold 2010
Åndehul

Åndehul er i bogstavelig forstand et hul i isen, der også kaldes en våge (jævnfør vågehval), hvor sæler og andre arktiske dyr kan søge hen for at trække vejret efter at have være neddykket. Udtrykket bruges dog mest i overført forstand om et fristed uden for mange disciplinære begrænsninger (jævnfør det kendte udtryk at få luft). I 1930'erne hed et politisk-satirisk dansk hæfte Aandehullet. Poul Henningsen var en af forfatterne og Hans Bendix en af tegnerne.

Et grønt område i en storby er et åndehul, og et værested for udsatte er det også.

Se også 
 Humor
 Blåsthul

Eksterne henvisninger 
 Narhvalerne Narhvalerne mødes i åndehullet 
 Tidsskriftet Åndehullet
 Åndehullet fritids- og ungdomsklub

Frihed
Fritid
Unge
Satire
Jonas Larholm

Jonas Larholm (født 3. juni 1982 i Göteborg, Sverige) er en svensk professionel håndboldspiller, som spillede for blandt andet FC Barcelona, Aalborg Håndbold, SC Pick Szeged og Team Tvis Holstebro.

Han spillede 211 kampe for det svenske landshold og var blandt andet med til OL 2012, hvor holdet vandt sølvmedaljer.

I dag spiller Jonas for Ribe-Esbjerg håndbold

Eksterne henvisninger 
 

Håndboldspillere fra Sverige
Personer fra Göteborg
Håndboldspillere fra FC Barcelona Handbol
Håndboldspillere fra AaB Håndbold
Deltagere for Sverige ved sommer-OL 2012
Olympiske sølvmedaljevindere fra Sverige
Håndboldspillere fra Aalborg Håndbold
Håndboldspillere fra IK Sävehof
Håndboldspillere fra Team Tvis Holstebro
Tjøtta

Tjøtta (af norrønt Þjótta, «den tykkeste del af låret» med henvisning til øyens visuelle form) er en ø i Alstahaug kommune i Nordland fylke i Norge. Øen er 11,3 km², med knapt 300 indbyggere. Tjøtta der ligger lige syd for øen Alsten er særdeles flad og velegnet til landbrug.

På Nordøya ligger Tjøtta internationale krigskirkegård med over 7.500 enkeltgrave for russiske krigsfanger fra 2. verdenskrig. 

Tjøtta har et færgeleje (på Kystriksvejen) og en småbådhavn.

Historie
Øen har været beboet i gammel tid, og der findes en stor mængde fund fra jernalderen og fra restene af en større gård på den sydlige del af øen, som i vikingetiden blev til Tjøttagodset, et magtcentrum i vikingetiden. Skjalden Eyvind Skaldaspillir boede der, samt sønnen vikinghøvdingen Hårek af Tjøtta. Ved kirken står der en bautasten af Eyvind Skaldaspillir.

Tjøtta var også et selvstændigt kirkesogn som indbefattede en række øer og dele af fastlandet omkring.
Tjøtta var også et tidligere herred, som i stor grad svarede til kirkesognet. Herredet blev i 1965 slået sammen med Alstahaug, på en tid da herredet havde knap 1.800 indbyggere. Herredet Tjøtta omfattede også dele af fastlandet ved Halsfjorden, en del af øen Alsten og en del mindre øer.

Erhvervsliv og kultur
Erhvervslivet er præget af fiskeri og landbrug. På Tjøtta ligger en forskningsstation for planter, Bioforsk Nord Tjøtta, som har overtaget Tjøttagodset.

Tjøtta kirke er en stenkirke fra 1851 som blev bygget efter at den forrige trækirke brændte ned.

Tjøtta Grendesamling med ca. 1.000 indsamlede genstande holder til i «den gammle skole».

Se også
Tjøtta internasjonale krigskirkegård

Øer i Nordland
Oscar Levant

Oscar Levant (født 27. december 1906 i Pittsburgh, Pennsylvania, USA, død 14. august 1972 i Beverly Hills, Los Angeles, Californien, USA) var en amerikansk pianist og filmskuespiller.

Efter sin musikuddannelse filmdebuterede han i 1929. Han samarbejdede med George Gershwin i 1930'erne og blev kendt som tolker af dennes musik. Han havde filmroller i bl.a. An American in Paris (En amerikaner i Paris, 1951) og The Band Wagon (Let på tå, 1953), derefter gjorde han karriere som vittig og neurotisk fjernsynspersonlighed.

Eksterne henvisninger 
 

Skuespillere fra USA
Komikere fra USA
Jazzkomponister fra USA
Jazzpianister fra USA
Jøder fra USA
Don Ø-affæren

Don Ø-affæren er afsnit 3 fra sæson 2 af tv-serien Klovn.

Handling 
Frank og Casper vil ind og se speedway, men de har glemt at bestille billetter. De prøver derfor at overtale Don Ø til at give dem nogle billetter, men han kræver, at de skal spise en af hans barnebarns havregrynskugler. Casper skynder sig at tage en, men Frank tør ikke – Han mener, børn er dårlige til at vaske hænder.

Da der er speedway, er der derfor kun billet til Casper, men Frank fortryder, tager en af havregrynskuglerne og bliver så lukket ind. Han når dog ikke at opleve hele arrangementet, da han er blevet syg af dem.

Klovn-afsnit
Sundøybroen

Sundøybroen er en frit frembyg-bro i Leirfjord kommune i Nordland fylke i Norge. Broen forbinder området Sundøya på øen Alsten med fastlandet. Broen har en lengde på 538 meter og et hovedspænd på 298 meter. Gennemsejlingshøjden er 43,5 meter. Broen blev åbnet for trafik den 9. august 2003 og er en del af fylkesvej 220.

Historie 
Sundøybroen blev bygget af entreprenørene NCC og Reinertsen Anlegg i et arbejdsfællesskab. Projektleder for projektet var Kurt E. D. Johnsen, Reinertsen Anlegg. Byggeleder for Statens vegvesen, Nordland var Hallgeir Skog. Broen kostede 176 millioner kroner.

Beslutningen om at bruge så mange penge på en broforbindelse til et sted med færre end 150 indbyggere, skete ikke uden diskussion. Men Sundøya fik ikke fastlandsforbindelse sammen med resten af Alsten da Helgelandsbroen blev åbnet i 1991, da fjeldene på Alsten gør at vejene på øen ikke er knyttet sammen. Derfor mente befolkningen på Sundøya det var ret og rimeligt, at de også fik sin fastlandsforbindelse.

Byggemateriale 
Der blev ved bygningen af Sundøybroen brugt beton af typen C65 og LC60. Der er ved projektet pumpet letbeton i en afstand på over 120 meter.

Der blev importeret tilslag for letbeton fra Stalite i USA. Sundøybroen blev i august 2003 åbnet af daværende samfærdselsminister Torild Skogsholm. Der blev på Sundøya holdt en stor fest for den lokale befolkning som var vældig glad for efter en lang kamp å få sin bro færdig.

Eksterne henvisninger 
 Structurae om Sundøybrua

Broer i Norge
Nordlands geografi
Leirfjord
Cristine Lassen

Cristine Storm Lassen (født Kristine Roug 12. marts 1975) er en dansk tidligere sejler. Hun var aktiv som eliteudøver inden for sejlsport fra 1990 til 2000, hvor hun vandt guld ved Sommer-OL 1996.

I sommeren 1994 vandt Roug sit første verdensmesterskab i La Rochelle i Frankrig. Få uger efter var vandt hun VM arrangeret af World Sailing. Fire år senere vandt hun det næste verdensmesterskab i Dubai.

Dagbladet Politiken kårede hende i 1994 til "Årets Fund".

Januar 1995 vandt hun for anden gang et verdensmesterskab - denne gang i europajolle i New Zealand. Dette gentog hun så i 2000 til verdensmesterskabet i Brasilien

I 1995 vandt Kristine TV 2's "Stjernetræf".

Roug indstillede sejlsportskarrieren efter Sommer-OL 2000. Hun tog bachelorgraden i idræt på Københavns Universitet i 2003.

Kilder

Eksterne henvisninger 
 

Olympiske mestre fra Danmark
Medaljevindere fra Danmark ved sommer-OL 1996
Deltagere for Danmark ved sommer-OL 1996
Deltagere for Danmark ved sommer-OL 2000
Årets fund i dansk idræt
Sejlsportsfolk fra Danmark
Sinbad (entertainer)

David Adkins (født 10. november 1956), bedre kendt under sit kunstnernavn Sinbad, er en amerikansk stand-up komiker og skuespiller. Sinbad har bl.a. spillet med i familiefilmen Mission julegave og sin egen komedieserie The Sinbad Show.

Eksterne henvisninger 
 

Skuespillere fra USA
Komikere fra USA
Rita Wilson

Rita Wilson (født 26. oktober 1956) er en amerikansk skuespiller og producer. Hun er gift med skuespilleren Tom Hanks.

Eksterne henvisninger 

 

Skuespillere fra Californien
Personer fra Los Angeles
Martin Mull

Martin Mull (født 18. august 1943) er en amerikansk skuespiller, komiker og maler.

Ekstern henvisning 
 

Skuespillere fra USA
Emil Hannover

Emil Viggo Hannover (født 27. september 1864 København, død 8. marts 1923 sammesteds) var en dansk kunsthistoriker, bror til ingeniøren H.I. Hannover.

Emil Hannover blev født i et jødisk hjem som søn af læge, professor Adolph Hannover (1814-1894) og Ida Sara Fridericia (1838-1920). Efter at være blevet undervist i Efterslægtselskabets Skole ville han først være maler og var i omkring fire år elev på Kunstakademiet (1879-83). Han fulgte også Julius Langes undervisning, men delte ikke Langes synspunkter. 

Hannover forlod Akademiet for udelukkende at vie sig til studiet af kunsthistorien og offentliggjorde allerede i en alder af 20 år sin første originale afhandling, der tryktes i tidsskriftet Ude og Hjemme og handlede om Krøyer og den danske Malerkunst. I 1885 rejste han første gang udenlands; siden foretog han årlig studierejser til Tyskland, Frankrig, England og Italien. 

Hans første forskning gjaldt væsentlig rokokotidens kunst og kultur og gav sig udslag dels i forskellige afhandlinger om det 18. århundredes arkitektur og kunsthåndværk, dels i en på indtrængende og selvstændige studier grundet bog om Watteau, hans Liv, hans Værk, hans Tid (1888, oversat til tysk). Senere skrev han bøger og tidsskriftsartikler om kunstnere fra det 19. århundrede. 

Flertallet af hans afhandlinger er trykt i forskellige tidsskrifter, Kunstbladet, hvor han var redaktør, Tilskueren, Tidsskrift for Kunstindustri samt i dagbladet Politiken, hvor han fra begyndelsen i 1884 var tilknyttet. Han forfattede store monografier om Christen Købke (1893), C.W. Eckersberg (1898) og Constantin Hansen (1901).

Fra 1906 var han direktør for Kunstindustrimuseet, hvor han havde været bibliotekar siden 1894, og fra 1912 tillige i spidsen for Den Hirschsprungske Samling, hvis bestand han katalogiserede og reorganiserede. I 1915 stiftede han Nordisk Museumsforbund. Hannovers store indsigt i keramik viste sig bl.a. i hans Keramisk Haandbog 1-2 (1919-24). Hans bog Kunstfærdige gamle Bogbind var den første i sin art i Danmark.

Hannover blev gift 1. gang 22. november 1887 i Synagogen i København med Alice Johanne Ruben (27. april 1866 i København, gift 3. gang med lægen Carl Bloch). Ægteskabet blev opløst 1894. 2. gang ægtede han 15. maj 1897 i København Karen Anna Topsøe (f. 27. oktober 1872 i København ), datter af forfatteren Vilhelm Topsøe og hustru

Han forlod jødedommen og er begravet på Vestre Kirkegård i København. Erindringer fra Barndom og Ungdom udkom posthumt i 1966.

Kilder

Eksterne henvisninger 
 
 

Kunsthistorikere fra Danmark
Museumsfolk fra Danmark
Museumsdirektører fra Danmark
Bibliotekarer fra Danmark
Faglitterære forfattere fra Danmark
Selvbiografer fra Danmark
Dansksprogede forfattere fra Danmark
Redaktører fra Danmark
Kunstkritikere fra Danmark
Danskere i 1800-tallet
Danskere i 1900-tallet
Emil
Jøder fra Danmark
Personer der er konverteret til kristendommen
Personer i Kraks Blå Bog (afdøde)
Danny Woodburn

Daniel "Danny" Woodburn (født 26. juli 1964) er en amerikansk skuespiller, bedst kendt for sin rolle som Mickey Abbott i komedieserien Seinfeld. Hans dværgvækst har bl.a. skaffet ham roller i film som Mission julegave og Watchmen.

Ekstern henvisning 
 

Skuespillere fra USA
Watchmen (film)

Watchmen er en amerikansk superheltefilm fra 2009 instrueret af Zack Snyder og baseret på den grafiske roman af samme navn fra slutfirserne (på dansk Vogterne) af Alan Moore og Dave Gibbons.

Medvirkende 
 Malin Åkerman - Laurie Juspeczyk / Silk Spectre II
 Billy Crudup - Jon Osterman / Dr. Manhattan
 Matthew Goode - Adrian Veidt / Ozymandias
 Carla Gugino - Sally Jupiter / Silk Spectre
 Jackie Earle Haley - Walter Kovacs / Rorschach
 Jeffrey Dean Morgan - Edward Blake / The Comedian
 Patrick Wilson - Dan Dreiberg /Nite Owl II
 Matt Frewer - Edward Jacobi / Moloch the Mystic
 Stephen McHattie - Hollis Mason / Nite Owl

Musik 
Ud over filmmusikken af Tyler Bates blev følgende numre benyttet til filmens soundtrack:

Referencer

Ekstern henvisning 
 

Amerikanske film fra 2009
Superheltefilm
DC Comics
Henrik List

Henrik List (født 14. maj 1965 i Danmark) er en dansk forfatter og journalist, der har skrevet en række fag- og skønlitterære bøger.

Henrik List debuterede som digter i 1984, men har siden 1990'erne især skrevet om storbyliv, undergrundsmiljøer og international pop-, sub- og ungdomskultur. Kærligheden til bohèmer, outsidere og skæve eksistenser er et gennemgående tematisk træk i et forfatterskab, der (med inspiration fra amerikansk beat-litteratur, dirty realism og new journalism) undersøger vores kulturs tabuer, skildrer den ’mørke’ side af virkeligheden og udfordrer de senere års nypuritanisme, forbudstankegang og politiske korrekthed.

List var fastansat kulturjournalist og anmelder af litteratur, film og musik igennem 13 år på Berlingske Tidende (1991-2004), hvor han også skrev de berømte/berygtede, ugentlige ”Henne om hjørnet”-gonzoklummer. Som freelance-journalist har han også skrevet for Euroman, Ud & Se, Wonderland, Arena, Fokus, Tidens Mand og Tidens Kvinder m.fl., men koncentrerer sig nu primært om sit forfatterskab.

Bibliografi 

 Udbrud (Hovedland, 1984)
 I flænger af ilt og støv (Borgen, 1985)
 Miraklernes Tid (Hovedland, 1988)
 London non stop – Stemninger og tidsbilleder (Hovedland, 1990)
 Los Angeles non stop – Et storbylandskab i bakspejlet (Hovedland, 1992)
 Tilbage til Tanger – En pilgrimsrejse i Beat-generationens fodspor (Tiderne Skifter, 1997)
 Deadline 2000 – Remix fra 90’erne (Rosinante, 1999)
 Pussyland - Historier fra Amerika (Rosinante, 2001)
 Pussyland Connection (Better Reason Records, 2002)
 Katja Kxxx – Stjerne i Syndens By (Tiderne Skifter, 2002)
 Henne om hjørnet - Udvalgte klummer 1995-2002 (Big City Books, 2002)
 Kameraet i hovedet (People's Press, 2003)
 Bangkok ladyboys (Tiderne Skifter, 2006)
 Tilbage til Tanger Redux - En pilgrimsrejse i beat-generationens fodspor (Shooting Gallery Press, 2007)
 Sidste nat i kødbyen (Lindhardt og Ringhof, 2007)
 Kære fucking dagbog (Lindhardt og Ringhof, 2009)
 Scener fra Sunset Boulevard - Et drive-in rejseessay (Tiderne Skifter, 2010)
 Solen skinner aldrig på en go-go bar (Lindhardt og Ringhof, 2014)Bodega Blues (Byens Forlag, 2019)

 Oversættelser 
 Joe McGinniss Jr.: Escortchaufføren. Roman (2010).
 Richard Flanagan: Den ukendte terrorist Roman (2008).
 Dennis Cooper: Min løse tråd. Roman (2006).
 Arundhati Roy: Menigmands guide til Imperiet''. Essays (2005).

Øvrigt litteratur 
 "Dansk Forfatterleksikon" (Gyldendals Bogklubber, 2001)
 "Kraks Blå Bog" (Kraks Forlag, 2008)
 ”Bohemen fra provinsen”, interview i Berlingske Tidende (9. marts 2008)

Eksterne henvisninger 
 henriklist.dk
 pussyland.dk 
 listshop.dk, forfatterens hjemmeside med publikationer

Romanforfattere fra Danmark
Faglitterære forfattere fra Danmark
Journalister ved Berlingske
Dansksprogede forfattere fra Danmark
Personer i Kraks Blå Bog
Martin Wood

Martin Wood er en canadisk tv-instruktør og producer, der bedst er kendt som en af instruktørerne bag science fictionserierne Stargate SG-1 og Stargate Atlantis. Han har desuden instrueret filmen Stargate: Continuum.

Ekstern henvisning 
 

Filminstruktører fra Canada
Zack Snyder

Zack Snyder (født 1. marts 1966) er en amerikansk filminstruktør, manuskriptforfatter og producent, måske mest kendt for at have instrueret filmene 300, Watchmen, Man of Steel og Batman v Superman

 Filmografi 
 Dawn of the Dead (2004)
 300 (2007)
 Watchmen (2009)
 Guardians of Ga'Hoole (2010)
 Sucker Punch (2011)
 Man of Steel (2013)
 Batman v Superman: Dawn of Justice (2016)
 ''Justice League (2017)

Eksterne henvisninger 

 
 Zack Snyder på MySpace

Filminstruktører fra USA
Manuskriptforfattere fra USA
Filmproducere fra USA
Personer fra Green Bay, Wisconsin
Robert C. Cooper

Robert C. Cooper (født 14. oktober 1968) er en canadisk manuskriptforfatter, producer og instruktør, kendt som executive producer på Stargate SG-1, Stargate Atlantis og Stargate Universe, de sidste to er han også medskaber af. Cooper har skrevet og instrueret flere af episoderne til Stargate SG-1 og filmen Stargate: The Ark of Truth.

Eksterne henvisninger 

 

Filminstruktører fra Canada
Brad Wright

Brad Wright er en canadisk manuskriptforfatter, producer og instruktør, kendt som medskaberen af science fiction-serier som Stargate SG-1, Stargate Atlantis og Stargate Universe.

Eksterne henvisninger 

 

Filminstruktører fra Canada